Označenie obalu podľa materiálového zloženia

Označenie obalu podľa materiálového zloženia (príloha vyhlášky MŽP SR zo 14. 3. 2011) alebo označenie obalu údajom o materiálovom zložení obalu (zákon č. 119/2010) je v slovenských predpisoch používaný výraz pre skratku a/alebo číslovanie (a prípadne aj symbol), ktorá/-é/-ý označuje na obale charakter použitého obalového materiálu a slúži na uľahčenie zberu, opätovného použitia a zhodnocovania vrátane recyklácie ako to požaduje okrem iného čl. 8 smernice 94/62/ES v platnom znení. Označenie teda slúži na jednoduché označenie materiálu alebo viacerých materiálov, z ktorých bol vyrobený výrobok, na ktorom je kód umiestnený.

Alfanumerická časť označenia sa neformálne občas označuje ako recyklačný kód/kód recyklácie. "Výtvarná" časť označenia (t. j. trojuholník tvorený troma šípkami) sa neformálne označuje aj ako recyklačný symbol/symbol recyklácie/recyklačný znak, jeho prítomnosť v označení však v EÚ nie je povinná (slovenská vyhláška ich použitie charakterizuje ako "ďalšiu možnosť" označenia obalu podľa materiálového zloženia). 

V Európe alfanumerickú časť pod opisným označením číslovací a skratkový systém stanovuje rozhodnutie Komisie 97/129/ES. Skratky látok sú pôvodne prebrané z normy ISO 1043. Časť číslovania je pôvodne prebraná z amerického systému SPI resin identification coding system z roku 1988.

Podobné alebo rovnaké číslovania, skratky a symboly sa používajú aj mimo Európy. 


 Európske označenie 

Symbol Číslovanie a skratka OpisMateriály z plastov 50px #1 PET Polyetyléntereftalát 50px #2 HDPE Polyetylén s vysokou hustotou 50px #3 PVC Polyvinylchlorid 50px #4 LDPE Polyetylén s nízkou hustotou 50px #5 PP Polypropylén 50px #6 PS Polystyrén 50px #7 - #19 Ostatné plastyMateriály z papiera 50px #20 PAP Vlnitý kartón 50px #21 PAP Lepenka 50px #22 PAP Papier 50px #23 - #39 Ostatný papierMateriály z kovov 50px #40 FE Železo 50px #41 ALU Hliník #42 - #49 Ostatné kovyMateriály z dreva 50px #50 FOR Drevo 50px #51 FOR Korok 50px #52 - #59 Ostatné drevoMateriály z textílie 50px #60 TEX Bavlna 50px #61 TEX Vrecovina, juta #62 - #69 Ostatné textílieMateriály zo skla 50px #70 GL Číre sklo 50px #71 GL Zelené sklo 50px #72 GL Hnedé sklo 50px #73 - #79 Ostatné skloKompozityC  #80 Papier a lepenka + kov  #81 Papier a lepenka + plast  #82 Papier a lepenka + hliník  #83 Papier a lepenka + plech 50px #84 Papier a lepenka + plast + hliník  #85 Papier a lepenka + plast + hliník + plech #86 - #89 Viacej materiálov  #90 Plast + hliník  #91 Plast + plech  #92 Plast + kov #93, #94 Ostatné materiály  #95 Sklo + plast  #96 Sklo + hliník  #97 Sklo + plech  #98 Sklo + kov #99 Ostatné materiály

Na batérie sa vzťahuje smernica 91/157/EHS, podľa ktorej majú byť batérie označené značkou prečiarknutého smetného koša a niektoré aj označené príslušnou chemickou značkou (Hg, Cd či Pb) http://eur-lex.europa.eu/LexUriServ/LexUriServ.do?uri=CONSLEG:2006L0066:20081205:SK:PDF.

 Pozri aj 
Recyklácia
Odpad

 Iné projekty 

Referencie 
európske predpisy:
Rozhodnutie komisie 97/129/ES (Príloha)
Smernica 94/62/ES o obaloch a odpadoch z obalov (čl. 8) (novelizované smernicou 2004/12/ES)
slovenské predpisy:
vyhláška Ministerstva životného prostredia Slovenskej republiky zo 14. marca 2011 o vykonaní niektorých ustanovení zákona o obaloch (Príloha č. 5) 
zákon 223/2001 Z. z. o odpadoch 
české predpisy a norma: 

Kategória:Recyklácia
Kategória:Spôsoby zneškodňovania odpadov
Kategória:Životné prostredie
Kategória:Odpady
Kategória:Symboly